cyanic-selkie/wikianc huggingface dataset:
Speċi
L-Importanza tal-Klassifikazjoni fil-Bijoloġija
L-ideja ta' l-iSpeċi għandha storja twijla. l-iSpeċi huwa wieħed mill-aktar Taksa jew livelli importanti fil-klassifikazjoni għal ħafna raġunijiet:
Wara użu għal-eluf ta' snien il-kunċett baqa ċentrali għal bijoloġija u għal suġġetti relatati, biss, f'uħud mid-drabi jibqa wkoll definit ħażin u kontroversjali.
St. Venera Lightnings FC
St. Venera Lightnings Football Club huma klabb tal-futbol Malti mill-belt ta' Santa Venera, li bħal issa qiegħed jieħu sehem fit-Tieni Diviżjoni. Il-klabb twaqqaf fl-1945.
Rosalba Carriera
thumb|Rosalba Carriera, awtoritratt 1715 Rosalba Carriera (7 ta' Ottubru, 1675 – 15 ta' April, 1757) kienet pittriċi Venezjana tal-istil rokokò. F'żgħożitha speċjalizzat fil-pittura tal-minjaturi. Aktar tard saret magħrufa għax-xogħol tagħha bil-pastelli, mezz li jaqbel sewwa mal-istil rokokò.
Bijografija
Rosalba Carriera twieldet Venezja u kellha żewġt aħwa bniet. Kienet prominenti u ammirata ħafna bħala ritrattista tar-rokokò Taljan. Il-familja tagħha kienet mill-klassi medju-baxxa ta' Venezja, u bdiet il-karriera artistika tagħha meta kienet tifla billi tpinġi l-mudelli għax-xogħol tal-bizzilla għal ommha, li kienet taħdem f'din is-sengħa. Hemm min isostni li l-pittur Venezjan ftit magħruf Giuseppe Diamantini taha l-ewwel tagħlim fuq it-teknika taż-żejt.
Meta t-tabakk beda jsir popolari, Carriera bdiet tpinġi l-minjaturi fuq l-għotjien tat-tabakkieri u kienet l-ewwel li użat l-avorju għal dan l-iskop. Ftit ftit dan żviluppa fil-pittura tar-ritratti u kienet pijuniera fl-użu tal-pastelli waħidhom għal dan ix-xogħol. Nies prominenti barranin li kienu jżuru l-belt ta' Venezja, pereżempju l-ulied żgħażagħ tan-nobbiltà fuq il-Grand Tour u d-diplomatiċi, kienu ħerqana li jitpinġew minnha. Fost ir-ritratti li pinġiet fil-bidu insibu dawk ta' Massimiljanu II tal-Bavarja, ta' Federiku IV tad-Danimarka, tal-isbaħ 12-il mara tal-qorti Venezjani, tal-Artista u oħtha Naneta (Uffizi), u ta' Awgustu l-Qawwi tas-Sassonja, li ġabar kollezzjoni kbira ta' pastelli tagħha.
Sal-1721, meta Carriera għamlet l-ewwel vjaġġ tagħha għal Pariġi, kien sar hemm domanda kbira għar-ritratti mpinġijin minnha. Meta kienet Pariġi, bħala l-mistiedna tad-dilettant u kollettur tal-arti kbir, Pierre Crozat, pinġiet ritratti tal-pittur Watteau u tan-nies irjali u nobbli kollha mir-Re u r-Reġġent 'l isfel, u ġiet eletta membru tal-Akkademja b'akklamazzjoni. Żewġ oħtha Angela, il-pittur Antonio Pellegrini li kien stmat ħafna, kien ukoll Pariġi dik is-sena. Pellegrini kien imqabbad minn John Law, finanzier u avventurier Ingliż biex ipinġi s-saqaf tal-Grand Salle fil-bini ġdid tal-bank tiegħu.
Oħtha l-oħra, Giovanna, u ommha kienu magħha Franza. Iż-żewġ ħutha, l-iżjed Giovanna, kienu jgħinuha tpinġi l-mijiet ta' ritratti li kienet mitluba tpinġi. Id-djarju ta' Carriera ta' dawn it-18-il xahar f'Pariġi ġie ppublikat aktar tard mill-ammiratur ħerqan tagħha, Antonio Zanetti fl-1793. Il-korrispondenza estensiva tagħha ukoll ġiet ippublikata. Fl-1721 marret lura Venezja u żaret Modena, Parma, u Vjenna, u intlaqgħet b'entużjażmu kbir mill-mexxejja u l-qrati.
Aktar tard f'-ħajjitha, Carriera għamlet vjaġġ twil lejn il-qorti tal-Polonja. Ix-xogħlijiet li wettqet hemmhekk, aktar tard iffurmaw il-bażi tal-kollezzjoni kbira li hemm fil-Gemäldegalerie Alte Meister ta' Dresden. Fl-1705, inħatret "Accademico di merito" mill- Accademia di San Luca ta' Ruma, titlu riżervat għall-pitturi mhux Rumani.
Carriera nfisha ma kinitx mara sabiħa; l-awto-ritratti tagħha juruha b'wiċċ mhux attraenti wisq u b'imnieħer kbir u daqsxejn sfurmat. Però kienet magħrufa għall-ħlewwa tal-karattru tagħha u l-pulitizza u d-deċenza ta' lbisha, iżda kellha ukoll tendenza għad-dwejjaq u d-depressjoni, attribwiti minn xi wħud għall-fatt li qatt ma żżewġet. Fil-Prideaux Post, Padstow, Cornwall, hemm pittura affaxxinanti impinġija minn Carriera ta' Humphrey Prideaux, l-iben arketipiku tal-borgeżija għolja muri matul il-Grand Tour tiegħu, li wara l-gwarniċ tagħha, skont l-istorja, kien hemm moħbija ittra ta' mħabba minn Carriera għall-mudell. Kellha ħafna ħbieb irġiel li kienu jammiraw it-talent tagħha, iżda ħadd minnhom ma ried jiżżewiġha.
L-aħħar snin tal-ħajja twila ta' Carriera kienu traġiċi, billi għajnejha, forsi bil-ħsara li kienet għamlitilhom meta kienet tpinġi l-minjaturi f'żgħożitha, marru għal kollox u għamiet. Għamlet żewġ operazzjonijiet tal-katarretti imma dawn ma rnexxewx. Kienet l-aħħar waħda li mietet mill-familja tagħha u għaddiet l-aħħar snin ta' ħajjitha f'dar żgħira fl-inħawi ta' Dorsoduro f'Venezja fejn mietet.
FC Dinamo Minsk
FC Dinamo Minsk (bil-Bjelorussu:ФК Дынама Мінск) hu klabb tal-futbol Bjelorussu bbażat fil-belt kapitali Minsk. Huma kienu fondati fl-1927 bħala parti minn Soċjeta Sovjetikà. Dinamo Minsk huwa l-uniku klabb mill-SSR Bjelorussa li kkompetew fl-Ogħla Kampjonat Sovjetiku, li lagħbu 39 staġuni minn 54, u rebħu t-titolu fl-1982. Mill-indipendenza tal-Bjelorussja, il-klabb ipparteċipa fil-Premier League Bjelorussu, li huma rebħu 7 titli tal-kampjonat u 3 Tazzi Bjelorussi.
Stadju
Stadju Dinamo-Yuni huwa grawnd tal-futbol ġewwa Minsk, Bjelorussja. Huwa bħalissa qed jintuża l-aktar għal logħbiet tal-futbol. L-istadju jesa' 4,500 persuna u nfetaħ fl-2000. Sal-2008, l-istadju kien imsemmi Stadju Darida u kien il-grawnd ta' FC Darida Minsk Raion. Wara li t-tim ġie xolt tard fl-2008, l-istadju kien inxtara minn Dinamo Minsk u b'hekk ġie msejjaħ l-isem attwali tiegħu, Stadju Dinamo-YUNI.
Fariżej
Il-Fariżej kienu setta reliġjuża Lhudija li bdiet min grupp magħruf bħala l-Hassidim.
Twemmin
Il-Fariżej kienu jemmnu fill-qawma mill-imwiet u l-immortalità tar-ruħ, l-anġli, l-importanza tal-Liġi ta’ Mose’ u r-riti marbuta magħha. Minkejja li fit-Testment il-Ġdid jidhru f’dell ikrah, it-tagħlim tagħhom kien jixbah lil dak ta’ Ġesù. Għalhekk il-kritika ta’ Ġesù hi aktarx immirata lejn l-imġiba aktar milli lejn it-twemmin tagħhom, l-aktar lejn il-mod kif kienu jinterpretaw il-liġi. Wara l-waqgħa ta’ Ġerusalemm u b’mod speċjali wara l-qerda tat-Tempju, kienet it-tradizzjoni Fariżajka li żammet it-twemmin Lhudi magħqud, u nistgħu ngħidu li l-Ġudaiżmu modern jaf l-oriġini tiegħu lil dan il-moviment importanti.
Tokjo
Tokjo, magħrufa wkoll bħala Tokyo, hija l-belt kapitali tal-Ġappun.
Sirt
Sirt hija belt Libjana. Sirt tinsab nofs triq bejn Tripli u Bengażi.
Sirt hija magħrufa bħala l-belt fejn twieled, għex, u miet Muammar Gaddhafi.
Visby
Visby hija destinazzjoni popolari għall-vaganzi fost l-Iskandinavi matul is-sajf u tilqa' eluf ta' turisti kull sena. Bla dubju hija l-iżjed lokalità Żvediża popolata 'l barra mill-art kontinentali tal-Iżvezja. L-Università ta' Gotland tinsab f'Visby, u mill-1 ta' Lulju 2013, hija dipartiment tal-Università ta' Uppsala bl-isem ta' Uppsala University–Campus Gotland. Visby hija wkoll l-unika sede ta' kontea fl-Iżvezja li hija aċċessibbli mill-art kontinentali bil-baħar u bl-ajru biss.
Etimoloġija
L-isem "Visby" ġej min-Normann Antik Vis, is-singular ġenitiv ta' Vi, jiġifieri post pagan tas-sagrifiċċji", u by, jiġifieri "villaġġ". Fil-Gutasagan (nofs is-seklu 14), issir referenza għall-post bħala Wi biss, jiġifieri "post sagru, post ta' qima".
Visby xi kultant tissejjaħ "il-belt tal-ward" jew "il-belt tal-fdalijiet".
Storja
L-istorja bikrija ta' Visby mhijiex ċara, iżda huwa magħruf li l-belt kienet ċentru tal-merkanzija għall-ħabta tad-900 W.K. Visby kienet abitata saħansitra fi Żmien il-Ħaġar, x'aktarx minħabba l-aċċess għall-ilma ħelu u l-port naturali.
Fis-seklu 12 inbena l-Katidral ta' Visby iddedikat lil Santa Marija. Ġie msawwar mill-ġdid fis-seklu 13 għad-dehra li għandu llum il-ġurnata, u nfetaħ uffiċjalment fl-1225, mill-isqof tal-belt Żvediża ta' Linköping. Diversi knejjes oħra nbnew ukoll tul is-sekli ta' wara. Il-belt iffjorixxiet bis-saħħa tal-Lega Anseatika Ġermaniża.
Ix-xogħol fuq is-swar mad-dawra tal-belt x'aktarx li nbeda fis-seklu 12. Għall-ħabta tal-1300, ġie rikostruwit u laħħaq l-għoli attwali tiegħu, u kiseb it-torrijiet karatteristiċi tiegħu, għalkemm uħud mit-torrijiet ma nbnewx qabel is-seklu 15. Is-swar mad-dawra tal-belt għadu kważi intatt.
Fl-ewwel nofs tas-seklu 14 (1300-1350) Visby laħqet il-qofol tal-ġid u tal-influwenza tagħha, u matul dan iż-żmien x'aktarx li ġew ippromulgati l-Liġijiet ta' Wisbuy, li kienu sett ta' liġijiet marittimi li kellhom influwenza mifruxa fil-Baltiku u lil hinn.
Fl-1361, Gotland inħakmet minn Valdemar IV tad-Danimarka. 1,800 ċittadin ta' Gotland inqatlu fil-battalja quddiem il-belt. Valdemar ġarraf parti mis-swar, qiegħed tliet btieti enormi tal-birra u hedded li kien se jordna lin-nies tiegħu jisirqu u jagħmlu ħerba mill-belt sakemm ma kinux jiġu mimlija bil-fidda u bid-deheb. Il-missirijiet tal-belt ta' Visby issodisfaw it-talba tiegħu bl-oġġetti ta' valur tal-knejjes. Valdemar żied "Re ta' Gotland" mal-lista ta' titli tiegħu. Il-mod kif ittratta lil Visby, membru tal-Lega Anseatika, wassal biex il-Lega tidħol fi gwerra mad-Danimarka; madankollu, għalkemm Valdemar ġie mġiegħel jagħti diversi konċessjonijiet, żamm lil Visby bħala belt Daniża. xellug|daqsminuri|Valdemar Atterdag iżomm lil Visby bħala rahan, 1361, ta' Carl Gustaf Hellqvist (1851-1890). Fl-1391, fl-1394 u fl-1398, il-belt ittieħdet u nsterqet mill-Aħwa Vitalier, li kienu pirati li kienu jbaħħru fil-Baħar Baltiku. Armata invażiva tal-Kavallieri Tewtoniċi ħakmet lil Gotland fl-1398, qerdet lil Visby u keċċiet lill-aħwa. Fl-1409, il-Gran Mastru Ulrich von Jungingen tal-Kavallieri Tewtoniċi ggarantixxa l-paċi mal-Unjoni ta' Kalmar tal-Iskandinavja billi bigħ il-gżira ta' Gotland lir-Reġina Margaret tad-Danimarka, tan-Norveġja u tal-Iżvezja.
Fl-1411, ir-Re Norveġiż, Daniż u Żvediż Eric tal-Pomeranja ordna li jinbena l-Kastell ta' Visborg, u għex fih għal tnax-il sena. Matul dan iż-żmien il-belt prattikament inħakmet mill-pirati u l-kummerċ waqaf ħesrem. Mill-1470, il-Lega Anseatika neħħiet l-istatus ta' belt Anseatika lil Visby.
Fl-1525, waslet l-aħħar daqqa ta' ħarta. Fit-taqbida tat-tron Daniż, Lübeck, Belt Ħielsa tal-Imperu Ruman Sagru u membru ewlieni tal-Lega Anseatika, appoġġat lil Federiku I, filwaqt li Søren Norby, il-gvernatur Daniż ta' Gotland iġġieled għal Christian II, anke wara r-riżenja uffiċjali ta' Christian fl-1523. Sakemm Norby issielet kontra azzjoni militari fl-Iżvezja, iċ-ċittadini ta' Lübeck irnexxielhom jattakkaw lil Visby u tawha n-nar minn erba' bnadi. Iżda kuntrarjament għal li jingħad spiss, diversi knejjes xorta waħda baqgħu jeżistu għall-ewwel. Il-knejjes ta' San Ġakbu (li diġà kienet ingħalqet qabel), San Nikola u Santa Gertruda nsterqu mill-armata ta' Lübeck. Bir-riformazzjoni, il-knejjes kollha għajr dik ta' San Ġwann, li saret il-knisja parrokkjali, ingħalqu. Fl-1528, iċ-ċittadini ta' Visby serqu l-Knisja tat-Trinità Mqaddsa jew il-Knisja ta' Kristu Sidna (bl-Iżvediż: Drottens kyrka) bħala tpattija għas-serq li ġarrbet il-belt tagħhom. Fl-1533-1534, il-gvernatur Daniż il-ġdid, Henrik Nielsen Rosenkrantz, ġarraf il-knejjes ta' San Ġwann u ta' San Pietru biex itejjeb id-difiża tal-kastell tiegħu magħruf bħala Visborgs slott. Il-Katidral ta' Santa Marija baqa' l-aħħar knisja funzjonali u sar il-knisja parrokkjali l-ġdida.
Mill-ġdid Gotland ittieħdet mill-Iżvezja fl-1645, permezz tat-Trattat ta' Brömsebro, wara 300 sena ta' tmexxija Daniża. Il-belt żviluppat bil-mod u kważi kollox tħalla kif kien. F'nofs is-seklu 18, wara li l-pesta naqqset il-popolazzjoni ta' Visby, saru xi tentattivi minn uffiċjali tal-gvern Żvediż biex jittejbu l-istandards tal-għajxien, iżda ma tantx inkiseb wisq. Ma kienx qabel il-bidu tas-seklu 19 li Visby mill-ġdid reġgħet bdiet tattira l-kummerċ u l-industrija portwali. Fl-istess żmien – fl-1808 – Gotland inħakmet mir-Russja, iżda reġgħet ittieħdet lura paċifikament mill-Iżvediżi wara ftit xhur biss.
Sit ta' Wirt Dinji
daqsminuri|Veduta ġenerali tal-katidral minn Övre Finngränd fi Klinten Il-Belt Anseatika ta' Visby ġiet iddeżinjata bħala Sit ta' Wirt Dinji tal-UNESCO fl-1995.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Ġeografija
xellug|daqsminuri|Rikostruzzjoni tal-port ta' Visby fil-Medju Evu Visby huwa isem il-lokalità jew il-belt, kif ukoll l-isem taż-żona usa' madwarha, Visby socken. Fl-1936, is-socken ġiet inkorporata fi ħdan il-belt ta' Visby li kienet għadha kemm ġiet iffurmata; l-unika lokalità bi status ta' belt storika f'Gotland. Visby socken tinkludi l-istess żona bħad-Distrett amministrattiv ta' Visby, stabbilit fl-1 ta' Jannar 2016. Mill-2019, il-Katidral ta' Visby, il-Knisja ta' Visborg u l-Knisja ta' Terra Nova f'Visby saru parti mill-parroċċa tal-Katidral ta' Visby (Visby Domkyrkoförsamling). Visby hija wkoll l-unika sede tal-muniċipalità tal-Iżvezja li hija aċċessibbli mill-art kontinentali bil-baħar u bit-traffiku tal-ajru biss.
Visby tinsab fil-kosta ċentrali tal-Punent ta' Gotland, max-xaqlibiet pjuttost weqfin tal-irdumijiet tal-ġebla tal-ġir madwar l-ewwel port naturali. Il-belt evolviet madwar il-port Medjevali li issa jikkostitwixxi l-park ta' Almedalen. Hemm toroq twal li huma paralleli mal-linja antika tal-kosta b'toroq iqsar f'angolu ta' 90 grad magħhom, li jwasslu mill-port, fuq ix-xaqliba, sal-parti iktar għolja tal-Lvant tal-belt magħrufa bħala Klinten.
Il-parti antika oriġinali ta' Visby hija mdawra kważi għalkollox bis-swar tal-belt lejn it-Tramuntana, il-Lvant u n-Nofsinhar, bil-port antik u l-Baħar Baltiku fil-Punent. Il-partijiet iktar moderni tal-belt jinsabu l-iktar lejn il-Lvant u iktar 'il ġewwa mis-swar. Tul il-kosta fin-Nofsinhar tas-swar hemm il-port modern bit-terminals tal-laneċ u tal-bastimenti, u iktar lejn in-Nofsinhar hemm żona rikreattiva ħadra msejha Södra Hällarna. Eżatt fil-parti tat-Tramuntana tas-swar kif ukoll tul il-kosta tat-Tramuntana 'l barra mis-swar, hemm diversi bajjiet: Kallbadhuset, Norderstrand, Snäckgärdsbaden (jew sempliċement Snäck) u Gustavsvik.
Visby u Tallinn huma l-unika żewġ bliet tat-Tramuntana tal-Ewropa fejn baqgħet ippreservata għalkollox sa żminijietna l-pjanta Medjevali tal-belt qisha grilja.
Waħda mill-asterojdi fis-smewwiet, is-6102 Visby, ingħatat isem il-belt.
Klima
Skont il-klassifikazzjoni klimatika ta' Köppen, Visby għandha klima oċeanika (Cfb). B'hekk is-sjuf ikunu iktar friski u x-xtiewi inqas qalila mill-biċċa l-kbira tal-art kontinentali tal-Iżvezja. Madankollu, minkejja l-pożizzjoni marittima tagħha, il-klima tal-belt hija influwenzata ferm mill-flussi tal-arja kontinentali. L-ammonti ta' preċipitazzjoni huma pjuttost moderati, speċjalment għal klima oċeanika, u relattivament konsistenti matul is-sena kollha. Visby hija waħda mill-iżjed bliet xemxin fl-Iżvezja u fil-pajjiżi Nordiċi, speċjalment matul is-sajf.
Trasport
daqsminuri|It-terminal ta' Visby Visby hija kkollegata mal-art kontinentali tal-Iżvezja permezz tal-laneċ u l-ajruplani. Il-laneċ jaslu kemm minn Oskarshamn f'Småland kif ukoll minn Nynäshamn, qrib Stokkolma, u t-tnejn jieħdu madwar tliet sigħat. Il-laneċ huma amministrati minn Destination Gotland u huma ssussidjati mill-gvern Żvediż. Destination Gotland huwa l-uniku operatur tal-laneċ – fis-sajf tal-2016, il-kumpanija indipendenti tat-trasport marittimu Gotlandsbåten kienet tamministra l-laneċ lejn Västervik u Nynäshamn, iżda dan is-servizz ma kienx iwassal għal profitt u ma reġax ġie offrut mill-2017.
L-Ajruport ta' Visby jinsab madwar ħames kilometri (3.1 mili) fit-Tramuntana tal-belt u joffri kollegamenti mal-art kontinentali Żvediża. Fl-2018 kellu 467,857 passiġġier u huwa d-disa' l-ikbar ajruport fl-Iżvezja. It-titjiriet ta' kuljum lejn l-Ajruport ta' Arlanda fi Stokkolma u minnu huma mod komuni kif wieħed jitlaq minn Visby jew jasal.
Hemm ukoll karozzi tal-linja li joperaw fil-belt ta' Visby kif ukoll karozzi tal-linja lejn partijiet oħra ta' Gotland.
Visby tat isimha lill-Emendi ta' Visby tal-1968, li kienu emendi għar-Regoli ta' Den Haag tal-liġi dwar it-trasport marittimu, li wasslu għar-Regoli ta' Den Haag–Visby. daqsminuri|Ferrovija fl-istazzjon ferrovjarju ta' Visby matul l-aħħar sena tat-traffiku ferrovjarju fl-1960 Visby qabel kienet moqdija minn żewġ linji ferrovjarji, il-Linja Ferrovjarja ta' Gotland li kienet taħdem minn Lärbro fit-Tramuntana, sa Burgsvik fin-Nofsinhar, u kienet tgħaddi mill-port ta' Visby, u l-Linja Ferrovjarja Visby–Visborgsslätt–Bjärs, fin-Nofsinhar lejn Visborgsslätt u Västerhejde. L-ewwel linja, minn Visby sa Hemse nbdiet fl-1878, taħt il-patroċinju tal-Linja Ferrovjarja ta' Gotland. It-trasport tal-passiġġieri ma baqax jopera wara Settembru 1960. It-trasport tal-merkanzija fir-rotta bejn Slakteriet u l-port ta' Visby baqa' jopera sa Mejju 1962. L-aħħar sezzjonijiet tar-rotta tal-port f'Visby tneħħew f'Marzu 1964. L-istazzjon ferrovjarju ta' Visby, fin-Nofsinhar tas-Söderport f'Söderväg, tlesta fl-1878 u huwa wieħed mill-ftit fdalijiet tal-linja ferrovjarja f'Visby.
Impjanti
Ħdejn Visby hemm l-impjant tal-invertitur statiku għall-ewwel interkonnessjoni HVDC ta' park tat-turbini tar-riħ (HVDC Visby–Näs).
Attrazzjonijiet u avvenimenti
daqsminuri|Il-Park ta' Almedalen Matul l-ewwel ġimgħa ta' Lulju, f'Visby issir il-Ġimgħa ta' Almedalen, forum importanti għal kull min hu involut fil-politika Żvediża. Matul dik il-ġimgħa, ir-rappreżentanti mill-partiti politiċi ewlenin fl-Iżvezja lkoll jagħmlu diskorsi fil-Park ta' Almedalen.
F'Awwissu, l-istaġun turistiku jilħaq il-qofol tiegħu. Matul il-ġimgħa 32, minn Ħadd sa Ħadd, kull sena ssir il-Ġimgħa Medjevali f'Gotland. Matul dik il-ġimgħa, l-għadd ta' turisti jisboq l-għadd ta' nies li jkunu lebsin kostumi Medjevali. Il-festival beda jsir fl-1984 u jinkludi varjetà ta' avvenimenti: mużika, buffi, teatru, suq Medjevali, tornej tal-ġostra, u ħafna iktar.
Il-kwartier ġenerali tal-Forum Ekoloġiku Dinji jinsab f'Visby.
Kultura u arti
Visby tospita ċ-Ċentru Baltiku għall-Kittieba u t-Tradutturi u ċ-Ċentru Internazzjonali ta' Visby għall-Kompożituri.
Kultura popolari
L-awtriċi Żvediża Mari Jungstedt ambjentat disa' ġrajjiet investigattivi fuq il-gżira ta' Gotland. Il-karattru prinċipali, DS Anders Knutas, huwa stazzjonat fil-kwartieri ġenerali tal-pulizija f'Visby, u hemm bosta siltiet deskrittivi dwar il-belt u l-gżira.
Hayao Miyazaki kiteb li Visby kienet l-ispirazzjoni viżiva prinċipali għar-raħal f'Kiki's Delivery Service, b'elementi minn postijiet oħra bħal Stokkolma.
Fl-1971 Ingmar Bergman ġibed The Touch (1971) (Beröringen) b'Bibi Andersson, Max von Sydow u Elliott Gould f'Visby.
Visby tissemma wkoll fil-kanzunetta ta' Yorushika, Rain With Cappuccino.
Sport
Il-klabbs sportivi li ġejjin jinsabu f'Visby:
Bolla telegrafika
Bolla telegrafika hija tip ta' bolla li tintuża biex tħallas miżati tat-telegrafi. Illum l-użu tagħhom kważi ntemm għal kollox.
Użu
F'ħafna pajjiżi, l-ispiża biex tibgħat telegramma kienet titħallas minn bolol postali. Dawn spiss jistgħu jiġu identifikati mit-timbru telegrafiku distintiv jew inkella mit-toqob ippanċjati. F'xi pajjiżi, bolol speċjali telegrafiċi kienu użati. Kumpaniji privati ukoll ​​ħarġu bolol telegrafiċi fil-pajjiżi fejn in-netwerk telegrafu kien privat.
Bolol militari kienu bolol telegrafiċi maħruġa speċjalment għall-użu mill-forzi armati ta' xi pajjiż. Dawn kienu maħruġa mir-Renju Unit, kif ukoll mill-Kap tat-Tama t-Tajba, il-Kolonja tax-Xmara Orange u s-Sudan.
Nuqqas ta' użu
Il-telegrafu kien sostitwit mill-fax, email, u messaġġi mit-telefon ċellulari, u llum bolol telegrafiċi għadhom jintużaw biss fil-Ħonduras fl-Amerika Ċentrali.
Godfrey Farrugia
Godfrey Farrugia (Ħaż-Żebbuġ) huwa tabib, membru tal-Partit Demokratiku u eks Whip tal-Partit Laburista fil-Parlament. Kien Ministru tas-Saħħa minn Marzu 2013 sa Marzu 2014.
Tfulija
Bin David u Rina, huwa twieled, għex u ħadem l-aktar f'Ħaż-Żebbuġ. Il-formazzjoni żagħżugħa tiegħu ħadha kemm fl-iskejjel tal-gvern u kemm f'tal-Ġiżwiti, iżda wkoll mill-għaqdiet tal-volontarjat, b'mod partikolari l-Iscouts, il-Museum u l-każin tal-banda.
Tabib
Farrugia kien wieħed mill-pijuniera tal-Kulleġġ Malti tat-Tobba tal-Familja. Żewġ ħutu, iżgħar minnu, it-tnejn huma tobba. Kien it-tabib tal-familja tagħhom, Dr. Mario Tua, li rnexxielu jħajjarhom b'għemilu biex ilkoll kemm huma jaqbdu din it-triq. Għal Farrugia, "il-professjoni medika hi xjenza li sservi u teduka, hija vokazzjoni li tagħti lilek inifsek lil ħaddieħor."
Farrugia jgħallem il-prattika lill-istudenti fir-raba' sena tal-kors tal-mediċina u tobba oħra li jixtiequ jispeċjalizzaw f' dan il-qasam.
Festi
Farrugia jagħti sehem qawwi fil-festa ta' Ħaż-Żebbuġ. "Il-festi tradizzjonali nqishom bħala vetrina tal-mod kif il-poplu Malti hu msawwar: poplu ferrieħi, devot, bieżel u anki artistiku. Xi drabi tennejt fil-pubbliku li jien prodott tal-festi, u dan ngħidu b'ġieħ. Fuq kollox kien missieri David li ntroduċieni għall-festi ta' Ħaż-Żebbug u għeni nifhem is-sehem bla qies tagħhom fil-ħajja komunitarja."
Huwa President Onorarju ta' żewġ soċjetajiet bandistiċi, u President tal-Għaqda Nazzjonali tal-Armar tal-Festi fit-Toroq, li kien fundatur taghha, u s-Segretarju tal-Għaqda Piroteknika Maltija.
Politika
Daħal fil-Politika fl-1993 meta sar l-ewwel Sindku indipendenti ta' Ħaż-Żebbuġ. Dam f'din il-kariga sas-sena 2000.
Is-sieħba tiegħu, id-dentista Marlene Farrugia, kienet membru parlamentari mal-Partit Laburista sa mill-2008. Il-Mexxej tal-Partit Joseph Muscat ikkonvinċa lil Godfrey Farrugia biex hu wkoll jikkontesta mal-Partit Laburista fl-Elezzjoni Ġenerali tal-2013. Wara li ġie elett ful is-seba' distrett, Farrugia nħatar Ministru tas-Saħħa. Huwa rriżenja mill-kariga ta' Ministru tas-Saħħa f'24 ta' Marzu 2014. F'Jannar 2015 huwa nħatar Whip tal-Grupp Parlamentari Laburista.
Fid-29 ta' April 2017, it-tabib Godfrey Farrugia rriżenja mill-kariga ta' Whip tal-Grupp Parlamentari Laburista. Fl-ittra pubblika indirizzata lill-Prim Ministru Joseph Muscat, huwa offra ir-riżenja tiegħu, u stqarr li l-fiduċja tal-poplu Malti fil-Partit Laburista ġiet "ttraduta u użata biex tiġi imbuttata l-aġenda tal-ftit, li jidher ċar li m'għandhomx l-Interess Nazzjonali f'qalbhom u wisq inqas f' moħħhom." Ftit jiem wara, Farrugia irriżenja wkoll mill-Partit Laburista u sar membru tal-Partit Demokratiku.
Fit-3 ta' Ġunju 2017, huwa kkontesta l-Elezzjoni Ġenerali bħala kandidat tal-Partit Demokratiku, imwaqqaf mis-sieħba tiegħu Marlene Farrugia, fuq il-lista tal-Partit Nazzjonalista, u kien elett f'elezzjoni każwali.
Serebro
Serebro (bir-Russu: Серебро) huma grupp mużikali Russu li ġie iffurmat fl-2006 minn Maxim Fadeev. Dan il-grupp irnexxielu jispiċċa fit-tielet post fil-Festival tal-Eurovision 2007 li sar ġewwa Ħelsinki bil-kanzunetta "Song #1".
Eurovision
thumb|250px|right|Serebro waqt l-esebizzjoni tagħhom fil-[[Festival tal-Eurovision 2007]] Lejn l-aħħar ta' Marzu 2007, il-ġurija tal-istazzjon nazzjonali Russu, Channel One, kienu qed jagħżlu r-rappreżentant tar-Russja għall-Festival tal-Eurovision 2007. B'sorpriża, kien Serebro il-grupp magħżul, hekk kif irnexxielhom jirbħu l-isfida ta' artisti famużi ta' dak l-istess pajjiż.
2007–2008: Opiumroz
Is-suċċess fil-Eurovision wassal sabiex Serebro mal-ewwel saru wieħed mill-aktar gruppi akklamati fir-Russja. Matul is-sajf u x-xitwa l-grupp għamel diversi kunċerti fir-Russja, il-Każakistan, it-Turkija, il-Polonja, l-Użbekistan u l-Belarus.
Fis-serata tal-MTV Russian Music Awards ta' Ottubru 2007, Serebro kantaw għall-ewwel darba l-kanzunetta l-ġdida "What's Your Problem?", li baqgħet mhix ikkonfermata bħala diska uffiċjali. Serebro ġew nominati f'erba' kategoriji tal-MTV RMA 2007, u rebħu l-unur għall-aqwa debutt. F'Diċembru 2007, il-grupp rebaħ unur ieħor fil-Golden Gramophone Award, ċeremonja kbira ta' unuri għall-mużika organizzata mill-ikbar stazzjon tar-radju fir-Russja, Russian Radio. Serebro rebħu wkoll unur fil-World Music Award 2007 għall-aktar artisti Russi li biegħu diski.
Fit-13 ta' Mejju, 2008, Serebro ħabbru fuq is-sit uffiċjali li kienu se joħorġu t-tielet kanzunetta uffiċjali mir-repertorju tagħhom, imsemmija "Опиум". Din indaqqet għall-ewwel darba fuq ir-radju Europa Plus. Minkejja li kien mistenni li l-ewwel album, Opiumroz, joħroġ lejn nofs Ottubru, dan ma seħħx minħabba problemi fil-lista finali ta' kanzunetti. F'Novembru tal-istess sena, Serebro ġew onorati bħala l-Aqwa Grupp fl-MTV RMA Awards.
2009–preżent: Bidla fil-grupp u t-tieni album
Nhar il-25 ta' April, 2009, il-grupp ħareġ uffiċjalment l-ewwel album tiegħu. Fit-18 ta' Ġunju, 2009, Marina Lizorkina ħabbret li ħalliet il-grupp minħabba raġunijiet finanzjarji u personali. Post Lizorkina ħaditu Anastasia Karpova. Ftit wara, ħareġ il-vidjo uffiċjali tal-ħames silta "Сладко", li ħarġet ukoll b'verżjoni bl-Ingliż taħt it-titlu "Like Mary Warner". Fid-19 ta' April, 2010, il-grupp ħareġ "Не Время", miktuba minn Maxim Fadeev b'lirika ta' Olga Seryabkina.
Żebbuġ Rangers FC
Żebbuġ Rangers Football Club huma klabb tal-futbol Malti mill-belt ta' Ħaż-Żebbuġ, li bħalissa jilgħab fil-Premier League. Il-klabb twaqqaf fl-1943.
Marlene Farrugia
Marlene Farrugia (twieldet iż-Żurrieq fl-24 ta' Lulju 1966) hija dentista u Kap tal-Partit Demokratiku u Deputat Parlamentari fil-Lista tal-Partit Nazzjonalista.
Tfulija
Farrugia twieldet u trabbiet fiż-Żurrieq. "Gawdejt il-ġmiel kollu ta' raħal twelidi bil-kampanja, ix-xagħri u l-widien ta' madwar. Mill-baħar ma konniex neqsin. Konna nqattgħu sjuf sħaħ f'Wied iż-Żurrieq u kultant f'Wied ix-Xoqqa jew f'Wied il-Buni ġo Birżebbuġa, fejn kien joqgħod il-bużnannu".
Studju
Attendiet l-Iskola Primarja taż-Żurrieq u wara l-Iskola Sekondarja tal-Qrendi u dik ta' Marija Assunta, fil-Ħamrun.
Ta' sittax-il sena bdiet il-kors tad-dentistrija fl-Università ta' Malta. Hawnhekk kienet rappreżentanta tal-istudenti tad-dentistrija fuq il-Bord tal-Fakultà u membru tal-KSU.
Kunsilliera tal-PN
Minkejja li ġejja minn familja Laburista, hija bdiet isservi bħala kunsilliera mal-Partit Nazzjonalista fil-Kunsill Lokali ta' Ħaż-Żebbuġ fl-1996. Ikkontestat l-elezzjoni ġenerali għall-ewwel darba fl-1998, mal-Partit Nazzjonalista, u ma kinitx eletta, l-iktar għax kienet taqbel ma' sħubija sħiħa fl-Unjoni Ewropea. "Kont nippreferi kieku l-PL dak iż-żmien ta kontribut aktar siewi, għax forsi kien ikollna pakkett ta' sħubija aħjar minn dak li rnexxielhom iġibu l-PN waħedhom".
Membru Parlamentari Laburista
Meta kkontestat għall-ewwel darba mal-Partit Laburista fl-2008, wara li fi kliemha dawn ukoll adottaw l-għażla tal-poplu fir-referendum u l-elezzjoni ġenerali għall-politika barranija fi ħdan l-UE; għażlet il-PL għax emmnet li Malta kellha bżonn bidla fil-mod ta' kif issir il-politika.
"Minn politika tal-wegħdi u retorika, xtaqt u nixtieq nara politika prattika, imsejsa fuq l-interess nazzjonali u mhux partiġġjan, u mħaddma b'mod responsabbli li jirrendi l-aktar ġid minn dak li nkunu qegħdin ninvestu bħala poplu, kemm jekk hu xogħol u finanzi f'kull qasam".
Hija kienet eletta bħala Deputata Laburista fl-2008 mill-ħames distrett minn fejn ġabet 3,375 vot, u fejn ingħatat ir-responsabbiltà ta' Kelliema għall-Utilitajiet. Wara r-riżenja ta' Alfred Sant minn Mexxej tal-Partit Laburista, hija appoġġjat in-nomina ta' George Abela għal Mexxej ġdid tal-Partit li iżda ntrebħet minn Joseph Muscat.
Fl-2013, hija reġgħet kienet eletta mal-Partit Laburista li din id-darba rebaħ l-Elezzjoni Ġenerali b'maġġoranza storika. F'din l-elezzjoni hija naqqset 850 vot, u ġabet 2,525 vot. Is-sieħeb tagħha, Godfrey Farrugia nħatar Ministru tas-Saħħa. Ftit jiem biss wara li saret Assistenta tal-Ministru, hija irriżenjat wara kritika kbira mill-Partit Nazzjonalista u mill-opinjoni pubblika.
Indipendenti
Fis-17 ta' Novembru 2015 hija rriżenjat mill-Partit Laburista wara li vvutat mal-Oppożizzjoni kontra emendi fl-Att għall-Ħarsien tal-Ambjent, iżda baqgħet iżżomm is-siġġu parlamentari bħala Membru Indipendenti.
Nhar l-4 ta' Mejju 2016, hija ressqet mozzjoni ta’ sfiduċja fil-konfront tal-Ministru Konrad Mizzi, li iżda ma għaddietx b’31 vot favur u 36 kontra.
Partit Demokratiku
Nhar l-4 ta' Ġunju 2016, hija nediet partit ġdid f'Malta, il-Partit Demokratiku. Fit-22 ta' Ottubru 2016, inħatret bħala kap ta' dan il-partit.
Skont stħarriġ tal-Malta Today, 0.5 % biss tal-Laburisti li vvutaw PL fl-2013 kieku kienu jivvutaw lil Farrugia f'elezzjoni ġenerali. 2 % ta' dawk li vvutaw PN fl-2013, kienu jivvutawlha kieku kellha ssir elezzjoni.
Fis-6 ta' Ġunju 2017, hija ġiet eletta fuq il-lista tal-PN bħala kandidata "tal-Oranġjo" (Partit Demokratiku) fuq l-għaxar distrett.
Kandidata għal Kap tal-Partit Nazzjonalista
Fis-6 ta' Ġunju 2017, meta intervistata qalet li ma teskludix li tikkontesta biex tkun Kap tal-Partit Nazzjonalista, wara li jum qabel tħabbret ir-riżenja ta’ Simon Busuttil. F’kumment li tat lill-midja fil-post tal-għadd tal-voti, Farrugia sostniet li jekk ma tikkontestax tixtieq li jkollha sehem fil-proċess biex jintgħażel kap ġdid.
Ħajja Personali
Hija kienet miżżewġa lil Jeffrey Pullicino Orlando u hija omm ta' tlett itfal. Is-sieħeb tagħha hu t-Tabib Godfrey Farrugia, l-eks Whip tal-Partit Laburista u eks Ministru tas-Saħħa. Taħdem għal rasha bħala dentista, b'numru ta' kliniki privati f'diversi lokalitajiet. Fost il-passatempi li għandha, hi tħobb l-iżjed il-qari, l-ivvjaġġar u l-antikità.
George Cohen
George Reginald Cohen (twieled fit-22 ta' Ottubru 1939 – miet fit-23 ta' Diċembru 2022) kien plejer tal-futbol Ingliż li kien jilgħab bħala difensur lemini. Il-karriera professjonali tiegħu qattagħha ma' Fulham u mat-tim nazzjonali Ingliż rebaħ it-Tazza tad-Dinja tal-1966.
Karriera
thumb|xellug|250px|Cohen (it-tieni wieħed mil-lemin) f'Diċembru tal-1964 fl-okkażjoni tal-logħba ta' ħbiberija kontra n-[[Tim nazzjonali tal-futbol tan-Netherlands|Netherlands.]] Mat-tim nazzjonali tal-Ingilterra, Cohen iddebutta fir-rebħa ta' 2–1 kontra l-Urugwaj fl-1964. Din l-għażla waslet wara li l-kowċ Ingliż Alf Ramsey ma kienx sodisfatt bil-prestazzjoni tad-difensur regulari Jimmy Armfield wara telfa f'logħba ta' ħbiberija kontra l-Iskozja. Minn dakinhar Cohen lagħab 21 mit-23 logħba li t-tim nazzjonali lagħab qabel it-Tazza tad-Dinja tal-1966. Cohen sar l-ewwel għażla u kien fost l-ewwel mit-22 plejer magħżula għall-fażi finali, grazzi wkoll għal korriment li kien sofra Armfield.
F'dan il-kampjonat, wara l-ewwel fażi, Cohen wera l-kontribut tiegħu fil-kwarti tal-finali kontra l-Arġentina. Din il-logħba baqgħet imfakkra wkoll hekk kif Cohen deher f'ritratt wara l-logħba fejn Ramsey ma ħalliehx ipartat il-flokk ma' plejer avversarju kif hi t-tradizzjoni – Ramsey kien irrefera għall-plejers Arġentini bħala "annimali" minħabba l-logħba tagħhom ta' nuqqas ta' sportività. Fir-rebħa ta' 1–0, Cohen wera l-istamina tiegħu u l-ġiri matul il-grawnd. Fis-semifinali kontra l-Portugall, kien proprju Cohen li serva lil Bobby Charlton wieħed mill-gowls skorjati mill-attakkant Ingliż li taw rebħa ta' 2–0 għall-ospiti. Il-finali kontra l-Ġermanja tal-Punent kienet it-30 logħba tiegħu man-nazzjonal. L-Ingilterra ħarġu rebbieħa 4–2 għall-ewwel trijonf fit-Tazza tad-Dinja.
L-aħħar logħba tiegħu mat-tim nazzjonali, is-37 waħda, waslet fir-rebħa ta' 2–0 kontra l-Irlanda ta' Fuq fit-22 ta' Novembru 1967.
Legat
L-attakkant ta' Manchester United George Best iddeskriva lil Cohen bħala "l-aqwa difensur laterali li qatt lgħabt kontra", filwaqt li Alf Ramsey semma lil Cohen bħala "l-aqwa difensur lemini tal-Ingilterra". Cohen jibqa' l-uniku plejer ta' Fulham li qatt rebaħ it-titlu tat-Tazza tad-Dinja waqt li kien jilgħab mal-klabb.
Fis-sena 2000 Cohen ingħata l-MBE flimkien ma' erba' plejers oħra mill-iskwadra tal-1966 – Alan Ball, Ray Wilson, Nobby Stiles u Roger Hunt – wara kampanja minn partijiet tal-istampa li kienu sorpriżi bin-nuqqas ta' rikonoxximent uffiċjali lejn dawn il-plejers.
F'Ottubru tal-2016 ġiet inawgurata statwa ta' Cohen fl-istadju ta' Craven Cottage, fil-50 sena anniversarju mir-rebħa fit-Tazza tad-Dinja.
Martin Schulz
Martin Schulz (Hehlrath, 20 ta' Diċembru 1955) huwa politiku Ġermaniż li serva bħala President tal-Parlament Ewropew bejn l-2012 u l-2017. Huwa mexxej tal-Alleanza Progressiva tas-Soċjalisti u Demokratiċi fil-Parlament Ewropew u kandidat għal President tal-Kummissjoni Ewropea fl-elezzjonijiet ta' Mejju 2014 f'isem il-Partit tas-Soċjalisti Ewropej(PES).
Schulz mar skola Kattolika fi Broich (illum Würselen). Ried isir plejer tal-futbol, imma ferita serja fi rkopptu qatlitlu din l-ambizzjoni ta' żgħożitu. Wara sar bejjiegħ tal-kotba u iktar tard fetaħ ħanut tal-kotba. Beda jkun attiv fil-politika mas-Soċjalisti, u ta' 31 sena kien elett Sindku ta' Würselen mill-1987 sal-1998. Fl-1994 kien elett fil-Parlament Ewropew. Fl-2004 sar mexxej tal-Alleanza Progressiva tas-Soċjalisti u Demokratiċi fil-Parlament Ewropew. Fl-2012 kien elett President tal-Parlament Ewropew.
Plesiadapiformes
Plesiadapiformes huwa ordni ta' mammiferi plaċentati estinti,. Dan huwa kkunsidrat jew bħala l-aktar ordni relatat fil-qrib ta' l-ordni Primates jew bħala l-prekursur tiegħu.
Klassifikazjoni
Waħda mill-klassifikazzjonijiet possibli ta' l-ordni Plesiadapiformes:
Ħ
Ħ, Ħħ (b barra b’salib) hija ittra użata bil-Malti. Fil-mekkanika kwantistika, is-simbolu ħ (ipplottjat h) jindika l-kostanti ta' Planck mnaqqsa (kostanti ta' Dirac). L-ittra cie (Ћ) fiċ-ċirilliku hija simili ħafna fil-forma.
Il-massakru ta’ Sabra u Shatila
daqsminuri Il-massakru ta’ Sabra u Shatila huwa massakru li sar fil-kampijiet tar-refuġjati Palestinjani ta’ Sabra u Shatila fis-16 ta’ Settembru 1982 u dam għal tlett ijiem f’idejn il-gruppi Libaniżi rappreżentati mill-Partit tal-Falange Lebaniża, l-Armata tan-Nofsinhar tal-Libanu u l- armata Iżraeljana. In-numru ta’ mwiet fil-massakru mhux magħruf b’mod ċar, u l-istimi jvarjaw bejn 750 u 3,500 raġel, tfal, nisa u anzjani mejta, li l-maġġoranza tagħhom kienu Palestinjani, iżda fosthom kien hemm Lebaniżi wkoll. F’dak iż-żmien, il-kamp kien imdawwar kompletament mill-armata tan-Nofsinhar tal-Libanu u l-armata Iżraeljana, li kienet taħt il-kmand ta’ Ariel Sharon u Rafael Eitan.Fit-tmexxija tal-forzi Lebaniżi, kienet taħt il-kmand ta’ Elie Hobeika, il- uffiċjal influwenti Kataeb. Il-forzi Lebaniżi daħlu fil-kamp u bdew iwettqu l-massakru li heżżeż lid-dinja.Użaw armi bojod u oħrajn biex joqtlu lir-residenti tal-kamp.Ix-xogħol tal-armata Iżraeljana kien li jdawru l-kamp u jdawwalu bil-lejl b'bombi li jdawru, u ma tħallix xi ħadd milli jaħrab u jiżola liż-żewġ kampijiet mid-dinja.Għalhekk, Iżrael għamel il-kompitu aktar faċli għall-forzi.Lebaniżi, u għamilha possibbli li joqtlu l-Palestinjani mingħajr ma jintilef bala waħda.
Numru ta' mwiet
Hemm diversi rapporti li jindikaw in-numru ta’ martri fil-massakru, iżda m’hemm l-ebda konsistenza bejn ir-rapporti, peress li d-differenza bejn id-dejta li hemm f’kull wieħed minnhom hija kbira. F'ittra mir-rappreżentanti tas-Salib l-Aħmar lill-Ministru tad-Difiża Libaniż, jingħad li n-numru ta' katavri laħaq it-328 kadavru, iżda l-kumitat ta' investigazzjoni Iżraeljan immexxi minn Yitzhak Kahan irċieva dokumenti oħra li jindikaw in-numru ta' 460 katavru fis-sit. tal-massakru. Fir-rapport finali tiegħu, il-kumitat ta’ investigazzjoni Iżraeljan ikkonkluda minn sorsi Lebaniżi u Iżraeljani li n-numru ta’ mwiet kien ta’ bejn 700 u 800 persuna. F’rapport tal-aħbarijiet tal-BBC, 800 persuna nqatlu fil-massakru. Bayan Nuweihed Al-Hout, fil-ktieb tagħha “Sabra and Shatila – September 1982”, stmat li n-numru tal-imwiet huwa ta’ mill-inqas 1,300, skont paragun bejn 17-il lista li tagħti dettalji dwar l-ismijiet tal-vittmi u sorsi oħra. Il-ġurnalist Ingliż Robert Fisk irrapporta li uffiċjal tal-milizzja Maronita, li rrifjuta li jiżvela l-identità tiegħu, qal li membri tal-milizzja qatlu 2,000 Palestinjan. Fir-rigward tal-ġurnalist Iżraeljan-Franċiż Amnon Kabliuk, fi ktieb ippubblikat dwar il-massakru qal li s-Salib l-Aħmar ġabar 3,000 kadavru, filwaqt li l-membri tal-milizzja ġabru 2,000 kadavru addizzjonali, li jindika mill-inqas 3,000 mejta fil-massakru.
Avvenimenti
Fl-1982, il-massakru ta’ Sabra u Shatila beda f’żewġ kampijiet tar-refuġjati Palestinjani fil-Libanu f’idejn il-Partit tal-Falange Libaniż, b’kooperazzjoni mal-armata Iżraeljana. Id-deċiżjoni tal-massakru kienet immexxija minn Rafael Eitan, iċ-Chief of Staff Iżraeljan, u Ariel Sharon, il-Ministru tad-Difiża dak iż-żmien.
Tliet timijiet daħlu fil-kamp, ​​kull wieħed magħmul minn ħamsin raġel armat, bl-iskuża tal-preżenza ta’ 1,500 raġel Palestinjan armat ġewwa l-kamp.Il-gruppi Maroniti Libaniżi għalqu r-residenti tal-kamp u bdew joqtlu nies ċivili bla waqfien.Tfal ta’ tliet snin. u erbgħa nstabu mgħarrqa f’demmhom stess, nisa tqal li l-istonku tagħhom infetaħ, u nisa li l-istonku tagħhom infetaħ, ġew stuprati qabel ma nqatlu, irġiel u sheikhs inqatlu u nqatlu, u kull min ipprova jaħrab inqatel 48 siegħa ta 'qtil kontinwu u s-sema tal-kamp kien miksi bin-nar ta' bombi li jleqqu.
Il-mekkaniżmi Iżraeljani għalqu r-rotot kollha tal-ħarba lejn il-kamp.Il-ġurnalisti u l-aġenziji tal-aħbarijiet ma tħallewx jidħlu qabel ma spiċċa l-massakru, meta d-dinja qamet b’wieħed mill-agħar massakri fl-istorja tal-bniedem.In-numru ta’ dawk li nqatlu fl- massakru mhux magħruf biċ-ċar, u l-istimi jvarjaw minn madwar 4,000 martri, inklużi rġiel, tfal, nisa, u ċ-ċivili anzjani.
Sistema endokrinali
Hemm mekkaniżmu fil-ġisem tal-bniedem biex jinżamm fenomenu kostanti, li jiddependi fuq it-tħaddim konġunt tas-sistema endokrinali u s-sistema nervuża. Is-sistema endokrinali (Endokrinali) hija waħda miż-żewġ sistemi ta 'kontroll ewlenin responsabbli biex tirregola l-operat normali ta' diversi funzjonijiet fiżjoloġiċi fl-annimali Din tikkonsisti fi glandoli mingħajr tubi (glandoli endokrinali) li joħorġu l-ormoni (magħrufa wkoll bħala ormoni ). (Sistema ta 'kontroll oħra hija s-sistema nervuża .) L-ormoni huma trasmettituri kimiċi li jitneħħew mill-glandoli u jinġarru minn fluwidi tal-ġisem jew fid- demm permezz tas-sistema ċirkolatorja biex jimmiraw l-organi.
Ormon
L-ormon huwa wkoll transliterat bħala ormon bl-Ingliż: hormone, li oriġinarjament tfisser "attività eċċitanti" bil-Grieg. L-ormoni huma sustanzi kimiċi prodotti minn ċerta ċellula, glandola jew organu fil-ġisem li jistgħu jaffettwaw l-attivitajiet ta 'ċelluli oħra fil-ġisem. Dożi żgħar biss ta 'ormoni huma meħtieġa biex jibdlu l-metaboliżmu taċ-ċelloli. L-ormoni jista’ jingħad li huma messaġġiera kimiċi li jgħaddu minn ċellola għal oħra [1].
Barra minn hekk, il-kelma "endokrinali" tirreferi għas-sekrezzjoni ta 'ormoni, jew id-deskrizzjoni tal-forma ta' sekrezzjoni tagħhom, iżda tista 'tintuża wkoll bħala isem ieħor għall-ormoni; pereżempju, disturbi endokrinali fil-fatt jirreferu għal disturbi ormonali.
L-organiżmi multiċellulari kollha jipproduċu ormoni, u l-ormoni prodotti mill-pjanti huma magħrufa wkoll bħala fitoormoni. L-ormoni prodotti mill-annimali ġeneralment jiġu ttrasportati lejn postijiet magħżula fil-ġisem permezz tad-demm, u ċ-ċelloli jirrispondu għall-ormoni permezz tar-riċetturi speċjali tagħhom li jirċievu ċerti ormoni. Wara li l-molekula tal-ormon tingħaqad mal- proteina tar-riċettur, il-mogħdija tas-sinjalazzjoni tinfetaħ għat- trażmissjoni tal-messaġġ , u finalment iċ-ċellula tagħmel rispons speċifiku.
Barra minn hekk, hemm ħafna komposti eżoġeni naturali jew sintetiċi li għandhom effetti ormonali simili fuq il-bnedmin u annimali oħra. Bħall-ormoni endoġeni, jinterferixxu wkoll mas-sintesi, is-sekrezzjoni, it-trasport, il-kombinazzjoni, l-effikaċja jew l-eliminazzjoni tal-ormoni naturali fil-ġisem, u mbagħad jaffettwaw l-omeostasi , ir-riproduzzjoni, l-iżvilupp jew l-imġieba tal-bniedem [2].
Lingwa tas-Sinjali Maltija
Il-Lingwa tas-Sinjali Maltija (LSM) hija l-lingwa tas-sinjali ta' Malta. Din il-lingwa hi relattivament ġdida u żviluppat fil-forma moderna madwar l-1980 bit-twaqqif tal-ewwel klabb tat-torox f'Malta u wara bl-użu fl-edukazzjoni tat-torox. L-istorja ta' qabel mhijiex magħrufa, imma hemm xi sinjali li juru kuntatt mal-Lingwa tas-sinjali Brittanika (BSL). Però dawn is-sinjali huma ftit u LSM ma titqiesx parti mill familja tal-BSL.
Il-popolazzjoni tat-torox f'Malta hi ta' madwar 20,800 ruħ.
Mqabba
Koordinati: 35.84417°N, 14.46694°W
L-Imqabba huwa raħal żgħir li jinsab fin-nofsinhar ta' Malta u li fih jgħixu madwar 3,200 resident. Għalkemm l-Imqabba huwa raħal żgħir ħafna, huwa uniku minħabba li l-biċċa l-kbira tal-ġebla tal-franka li tinsab f'Malta ġejja mir-raħal tal-Imqabba. Għaldaqstant dan il-raħal huwa speċjali għax huwa mogħni bl-uniku riżorsi naturali misjuba fuq din il-gżira. Il-maġġoranza tad-djar li hawn Malta huma mibnija bil-ġebla tal-franka li hija l-karatteristika ewlenija Maltija fil-kostruzzjoni tad-djar u bini ieħor. Il-fattur ġeografiku sawwar il-ħajja soċjo-ekonomika tar-raħal li l-biċċa l-kbira tal-ħaddiema tiegħu li jaħdmu fil-barrieri huma ħaddiema mill-Imqabba u mill-viċinanzi tal-Qrendi, Żurrieq, Siġġiewi, Kirkop, Safi u Luqa.
Kutná Hora
daqsminuri|374x374px|Il-Knisja ta’ Santa Barbara billejl Kutná Hora (pronunzja Ċeka: [ˈkutnaː ˈɦora]; biċ-Ċek Medjevali: Hory Kutné; bil-Ġermaniż: Kuttenberg) huwa raħal fir-Reġjun tal-Boemja Ċentrali tar-Repubblika Ċeka, b’popolazzjoni ta’ madwar 21,000 ruħ. Iċ-ċentru storiku tar-raħal, flimkien mal-Knisja ta’ Santa Barbara u l-Katidral tal-Madonna ta’ Sedlec, tniżżel fil-lista tas-Siti ta’ Wirt Dinji tal-UNESCO fl-1995.
Twaqqif
L-iktar traċċi bikrin tal-fidda li nstabu jmorru lura għas-seklu 10, meta l-Boemja kienet diġà ilha f’salib it-toroq tar-rotot kummerċjali fuq distanzi twal għal bosta sekli. Id-dinari tal-fidda li nstabu f’Kutná Hora jmorru lura għal bejn id-982 u d-995 u kienu jintużaw fl-insedjament ta’ Malín, li issa huwa parti mir-raħal ta’ Kutná Hora.
Ir-raħal twaqqaf fl-1142 bl-insedjament tal-Abbazija ta’ Sedlec, l-ewwel monasteru Ċisterċens fil-Boemja. L-Ordni taċ-Ċisterċensi bbażata fil-monasteru ta’ Sedlec oriġinat mill-Abbazija Imperjali ta’ Waldsassen fil-Bavarja, il-Ġermanja, qrib il-fruntiera mar-Repubblika Ċeka. Fl-1260, minaturi Ġermaniżi bdew jagħmlu xogħol fil-minjieri għall-estrazzjoni tal-fidda mir-reġjun muntanjuż, li huma sejħu Kuttenberg, u li kien parti mill-proprjetà tal-monasteru. L-isem tar-reġjun muntanjuż jingħad li ġej mill-kapoċċi tal-patrijiet (Kutten bil-Ġermaniż) jew minn kutání biċ-Ċek antik li tfisser xogħol fil-minjieri.
Medju Evu
Bejn is-sekli 13 u 16, ir-raħal kien jikkompeti mal-belt kapitali Praga ekonomikament, kulturalment u politikament. Taħt is-Superjur tal-patrijiet Heinrich Heidenreich, it-territorju tar-raħal mar tajjeb ħafna permezz tal-minjieri tal-fidda li kisbu importanza sinifikanti matul it-tkabbir ekonomiku tas-seklu 13.
Ir-raħal ta’ Kutná Hora żviluppa malajr ħafna, u fiż-żmien meta faqqgħu l-Gwerer Ħussiti fl-1419, ir-raħal kien it-tieni l-iktar raħal importanti fil-Boemja wara Praga. Ir-raħal sar ir-residenza ppreferuta ta’ diversi rejiet tal-Boemja. Fit-18 ta’ Jannar 1409, Wenceslaus IV iffirma d-Digriet famuż ta’ Kutná Hora proprju fir-raħal. Permezz ta’ dan id-digriet, l-università Ċeka ngħatat tliet voti fl-elezzjonijiet tal-fakultà tal-Università ta’ Praga minflok vot wieħed bħall-universitajiet ta’ nazzjonijiet oħra.
Fl-1420, l-Imperatur Sigismundu stabbilixxa r-raħal bħala l-bażi tiegħu għall-attakk kontra t-Taboriti li ma rnexxiex matul il-Gwerer Ħussiti, qabel il-Battalja ta’ Kutná Hora. Ir-raħal ta’ Kuttenberg (Kutná Hora) ittieħed minn Jan Žižka, u wara rikonċiljazzjoni temporanja bejn il-partijiet li ħadu sehem fil-battalja ngħata n-nar mit-truppi imperjali fl-1422, biex jipprevjenu li terġa’ tispiċċa f’idejn it-Taboriti. Madankollu, Žižka ħataf ir-raħal u taħt il-patroċinju tal-Boemja reġgħet gawdiet perjodu ta’ prosperità.
Era moderna
xellug|daqsminuri|265x265px|Il-Kulleġġ tal-Ġiżwiti bil-Knisja ta’ Santa Barbara fl-isfond Flimkien mal-bqija tal-Boemja, Kuttenberg (Kutná Hora) għadda għand il-monarkija tal-Asburgi tal-Awstrija fl-1526. Fl-1546, l-iktar minjiera rikka bil-fidda ġarrbet għargħar gravi. Fir-rewwixta tal-Boemja kontra Ferdinandu I, ir-raħal tilef il-privileġġi kollha li kellu. Barra minn hekk, l-imxija ripetuta tal-pesta u l-ħerba tal-Gwerra tat-Tletin Sena kienu d-daqqa tal-mewt tar-raħal. It-tentattivi ta’ nofs kedda li kien hemm fil-perjodu ta’ paċi biex il-minjieri rvinati jiġu rkuprati fallew; ir-raħal tfaqqar, u fl-1770 ġie devastat min-nirien. Il-minjieri ġew abbandunati lejn l-aħħar tas-seklu 18.
F’Mejju 1742, matul l-Ewwel Gwerra tas-Silesja, forza tal-Prussja mmexxija minn Federiku l-Kbir waqqfet fir-raħal qabel il-Battalja ta’ Chotusitz.
Kutná Hora ġie inkorporat fil-Protettorat tal-Boemja u tal-Moravja mill-Ġermanja Nażista fil-perjodu bejn l-1939 u l-1945, iżda reġa’ ngħadda liċ-Ċekoslovakkja wara t-Tieni Gwerra Dinjija. Ir-raħal sar parti mir-Repubblika Ċekja fl-1993, wara li ċ-Ċekoslovakkja nqasmet f’żewġ pajjiżi.
Arkitettura
daqsminuri|323x323px|[[Pittura tax-xogħol fil-minjieri ta’ Kutná Hora fis-snin 90 tas-seklu 15]] Mill-1995, iċ-ċentru storiku tar-raħal tniżżel fil-lista tas-Siti ta’ Wirt Dinji tal-UNESCO. Fin-nominazzjoni tas-sit u sussegwentement fit-titlu tiegħu ssir enfasi b’mod ewlieni fuq il-Knisja ta’ Santa Barbara u l-Abbazija u l-Knisja tal-Għadam ta’ Sedlec. Huwa stmat li l-Knisja tal-Għadam ta’ Sedlec hija ddekorata bl-għadam ta’ iktar minn 40,000 skeletru.
Fost l-iżjed binjiet importanti tar-raħal hemm il-Knisja ta’ Santa Barbara, b’ħames navati, li nbniet fl-1388, u l-Palazz Taljan, li qabel kien residenza rjali u zekka, li nbena lejn l-aħħar tas-seklu 13. Id-Dar Gotika, li mill-1902 intużat bħala mużew, fiha wieħed mill-iktar arkivji rikki fil-pajjiż. Il-Knisja Gotika ta’ San Ġakbu, bit-torri tal-kampnar tagħha għoli 86 metru, hija binja prominenti oħra f’Kutná Hora.
Sit ta’ Wirt Dinji
daqsminuri|182x182px|Kandilabru tal-għadam tal-Katidral tal-Madonna ta’ Sedlec Iċ-ċentru storiku tar-raħal ta’ Kutná Hora, flimkien mal-Knisja ta’ Santa Barbara u l-Katidral tal-Madonna ta’ Sedlec, ġie ddeżinjat bħala Sit ta’ Wirt Dinji tal-UNESCO fl-1995.